Retningslinjer for hjelpemidler ved eksamen

Ved skriftlig skoleeksamen ved DMMH brukes følgende koder for hjelpemidler:

**A – Alle trykte og/eller håndskrevne hjelpemidler tillatt.**
- Ingen begrensninger i hvilke hjelpemidler som tillates.

**B – Spesifisert trykte og/eller håndskrevne hjelpemidler tillatt.**- Hva som kan medbringes går frem av emnebeskrivelse/presiseringsinstruks.

**C – Ingen hjelpemidler tillatt.**- Ingen hjelpemidler tillattes medbragt til eksamen.

## Lovlige hjelpemidler:

* 1. Ved eksamen av typen A tillates alle skriftlige hjelpemidler. Det kan likevel begrenses hvor mange slike hjelpemidler man får anledning til å bringe med seg av praktiske hensyn.
	2. Ved eksamen av typen B tillates kun de hjelpemidler som er beskrevet som lovlige i aktuell emnebeskrivelse/presiseringsinstruks. Hjelpemidlene må være i tråd med retningslinjene for innarbeidelse i punkt 2.1-2.3.
	3. Ved eksamen av typen C tillates det ikke bruk av noen hjelpemidler. Studenter med tilrettelegging bruk av ordbok kan medbringe ordboken dersom ikke annet er spesifisert.
	4. Det er kun tillatt å medbringe 1 eksemplar av hvert hjelpemiddel med mindre annet er spesifisert.
	5. Alle hjelpemidler ved eksamen av typen B skal være originaltrykk dersom ikke annet er spesifisert. Lovverk kan skrives ut direkte fra Lovdata.no.
	6. Håndskrevne notater regnes som et angitt antall ark med håndskrevne notater på begge sider. Notater skrevet på PC er ikke regnet som håndskrevne notater.

## Innarbeidelse i hjelpemidler:

* 1. Det er tillatt å ha fingermarkører i hjelpemidlet med mindre annet er angitt. Slike fingermarkører skal ikke inneholde noen form for tekst.
	2. Det er tillatt å understreke og/eller markere ord og setninger.
	3. Det er tillatt å skrive henvisninger i lovverk. Slik henvisning til lover og forskrifter skal kun inneholde tittel og/eller dato (ev. nummer), kapittel, paragraf og/eller ledd, punktum, nummer eller litra. Vanlige forkortelser er også tillatt. Henvisninger kan kun innledes med følgende ord: opphevet (opph.), endret (endr.), se, jevnfør (jf./jfr.), konferer (cf./cfr./kfr.), sammenlign (sml.) eller kontra/contra.

## Muntlig/praktisk eksamen:

* 1. Ved muntlig eller praktisk eksamen kan det være definert hvilke hjelpemidler som er tillatt i forberedelse under tilsyn i forkant av muntlig eller praktisk eksamen.

## Kontroll av hjelpemidler:

* 1. Hjelpemidler blir kontrollert i forkant av eksamensavviklingen. Brudd på retningslinjene som blir oppdaget under slik kontroll kan bli ansett som forsøk på fusk og behandles i så fall i tråd med "Forskrift om studier ved DMMH" § 5-17.